আজি ১ ডিচেম্বৰ শনিবাৰে অসমৰ মুখ্য মন্ত্ৰী সৰ্বানন্দ সোণোৱালে এখন হেলিকপ্টাৰেৰে আহি লখিমপুৰ জিলাৰ নাৰায়ণপুৰত উপস্থিত হয়। আগন্তুক পঞ্চায়ত নিৰ্বাচনত বিজেপি প্ৰাৰ্থীগৰাকীৰ হকে নিৰ্বাচনী প্ৰচাৰ চলোৱাৰ বাবে নাৰায়ণপুৰ উচ্চতৰ মাধ্যমিক বিদ্যালয়ৰ খেলপথাৰত অনুষ্ঠিত আবেলি অনুষ্ঠিত কৰা নিৰ্বাচনী সমদলত মুখ্য মন্ত্ৰীগৰাকীয়ে উপস্থিত ৰাইজক সম্বোধন কৰে।
মুখ্য মন্ত্ৰীগৰাকীয়ে নাৰায়ণপুৰত মাত্ৰ ১৫ মিনিটৰ বাবে উপস্থিত থাকে আৰু উপস্থিত জনতাক বিজেপিত ভোট দিয়াৰ বাবে অনুৰোধ কৰে। তেওঁ কয় যে এখন নিকা আৰু দুৰ্নীতিমুক্ত পঞ্চায়ত গঠন কৰাৰ বাবে বিজেপিক ভোট দিব লাগে। মুখ্য মন্ত্ৰীগৰাকীয়ে তেওঁৰ ভাষণত মহিলা সৱলীকৰণ, নিয়োগ সৃষ্টি আৰু আন আন ক্ষেত্ৰত সাধিত হোৱা বিজেপি চৰকাৰৰ সাফল্যৰ এটা খতিয়ান ডাঙি ধৰে। তেওঁ বৰ্তমান চৰকাৰে জনসাধাৰণলৈ ভূমিপট্টা প্ৰদান কৰাৰো উল্লেখ কৰে। নিৰ্বাচনী প্ৰচাৰৰ সময়ত মুখ্য মন্ত্ৰীগৰাকীয়ে কংগ্ৰেছ আৰু অগপ দলক চোকা সমালোচনা কৰে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
